ROBINS กูรูส่องกำไร 3Q/58 ฟื้นตัวพร้อมลุ้นกำไร 4Q/58 สูงสุดของปี-ซื้อ
ROBINS คาดโมเมนตัมกำไรไตรมาส 3/58 จะฟื้นตัวได้จากฐานต่ำ (+36% เทียบช่วงเดียวกันของปีก่อน ,+9%เทียบไตรมาสก่อนหน้า) ในขณะที่ไตรมาส 4/58 ด้วยมีแผนเปิดสาขาใหม่อีก 2 แห่ง (สาขาศรีสมานและสาขาแม่สอด) และ SSSG จะกลับมาเป็นบวกได้อีกครั้ง ดังนั้นจึงยังคงคาดกำไรสุทธิไตรมารส 4/58 จะทำจุดสูงสุดของปี ยังคงคำแนะนำ "BUY"และเลือกเป็นหนึ่ง Top pick สำหรับปี 59 (BUY,TP16F ที่ 61 บาท)
27 ส.ค. 2558

บล.โนมูระ พัฒนสิน ระบุในบทวิเคราะห์วันนี้ (27 ส.ค.) ว่า บริษัท ห้างสรรพสินค้าโรบินสัน จำกัด (มหาชน) หรือ ROBINS ไม่มีประเด็นใหม่จากงานประชุมเมื่อวานนี้ เรายังคงประมาณการกไรสุทธิสุทธิปี 15F โต +14% เทียบช่วงเดียวกันของปีก่อนเป็น 2,198 ล้านบาท โดยแม้ทิศทางเศรษฐกิจยังไม่เอื้ออำนวยและหลายสาขาอยู่ในช่วงการ renovate  
อย่างไรก็ตาม เราคาดโมเมนตัมกำไรไตรมาส 3/58 จะฟื้นตัวได้จากฐานต่ำ (+36% เทียบช่วงเดียวกียของปีก่อน , +9%เทียบไตรมาสก่อนหน้า) ในขณะที่ไตรมาส 4/58 ด้วยมีแผนเปิดสาขาใหม่อีก 2 แห่ง (สาขาศรีสมานและสาขาแม่สอด) และ SSSG จะกลับมาเป็นบวกได้อีกครั้ง ดังนั้นจึงยังคงคาดกำไรสุทธิไตรมารส 4/58 จะทำจุดสูงสุดของปี
ปี 59 อาจขยายสาขาเพียง 2 แห่ง แบ่งเป็น 1 สาขา Lifestyle center และ 1 สาขา Shopping mall แม้อาจมี downside ต่อประมาณการของเราและตลาดที่เดิมใช้สมมติฐานการขยายสาขาที่ 3 แห่งในปีหน้า เราประเมินมี downside ต่อประมาณการกำไรเดิมเบื้องต้น  -1% หรือกระทบราว -1 บาท/หุ้น สำหรับราคาเป้าหมายปี 59
 อย่างไรก็ตามยังไม่ให้น้ำหนักต่อประเด็นดังกล่าว เนื่องจากแผนการขยายสาขาในช่วงที่ผ่านมายังมีความผันผวนสูง เราประเมินจะมีความชัดเจนมากขึ้นในปลายปีนี้ ดังนั้น เราจึงปรับประมารการกำไรสุทธิปี 59 โดยคาดโต +24% เทียบช่วงเดียวกันของปีก่อนเป็น 2,721 ล้านบาท
ยังคงคำแนะนำ “BUY” แม้ว่าราคาหุ้นในวันนี้อาจย่อตัวลง หลังข้อมูลที่ได้จากงานประชุมส่วนใหญ่เป็นกลางถึงลบเล็กน้อยจากคาดการณ์ของเราและ BB consensus อย่างไรก็ตาม เราประเมินว่า downside risk มีจำกัด โดยคาดกำไรจะทยอยฟื้นตัวดีขึ้นตามจุดเด่นของการเติบโตรายได้ค่าเช่าและการปรับกลยุทธ์เน้นเพิ่มสัดส่วนสินค้า Exclusive brand
อีกทั้งคาดจะเป็นอีกหนึ่งผู้ประกอบการที่จะได้อานิสงส์สูงจากการฟื้นตัวของสภาวะเศรษฐกิจในปีหน้า โดยเฉพาะในพื้นที่ต่างจังหวัด ท่ามกลางราคาหุ้นที่ซื้อขายบน PER15F เพียง 20 เท่า (ต่ำกว่ากลุ่ม 26 เท่า) จึงแนะนำ “ซื้อลงทุน” และเลือกเป็นหนึ่ง Top pick สำหรับปี 59